Etter første verdenskrig begynte Pangborn med barnstorming, fløy på utstillinger og utførte luftakrobatikk, noe han gjorde i de neste ni årene. Han opptrådte som en del av Gates Flying Circus, hvor han var medeier sammen med Ivan Gates. De opptrådte internasjonalt og Pangborn ble kjent for å gå fra det ene til det andre flyet i luften. Tidlig i sin karriere ble han skadet. Han falt ut av en bil i fart da han forsøkte å hoppe på et fly, og dette var den eneste alvorlige personskade han fikk i løpet av hele sin karriere. Han fikk nasjonal berømmelse etter å bistå i luften for å redde en stuntkvinne, Rosalie Gordon som hadde blitt hengende i Pangborn's understell mens hun demonstrerte et fallskjermhopp i Houston, Texas. Under sin tid i Flying Circus fløy Pangborn mer enn 18 500 km og transporterte mer enn 500 000 passasjerer. Det var i denne tiden at han også møtte Hugh Herndon, som senere ble hans co-pilot i flyvningen over Stillehavet Mange som senere skulle bli viktige personer innen luftfarten fikk sin første flytur med Pangborn. En blant mange eksempler er Gregory Boyington, det berømte Verdenskrigs-ess, som fikk sin første flytur med Pangborn i en alder av 8 år under en av Pangborn's mange barnstorming opphold.